Templet  i  Frankfurt 

er  indviet 

Over  12,500 fra  5  lande  deltog  i  højtidelighederne  da 
Europas  5.  tempel  blev  indviet. 


Templet  i  Frankfurt  blev  indviet 
af  præsident  Ezra  Taft  Benson  den 
28.  august  som  et  Herrens  Hus, 
at  det  skulle  blive  et  lys  for  hele  nationen. 
Han  opfordrede  endvidere  alle  medlem- 
merne i  tempeldistriktet  til  at  blive  et 
»folk  der  holder  pagterne«.  Han  tilføjede: 
»Dette  tempel  skal  blive  et  lys  for  hele 
området.  Må  det  også  være  en  stadig 
påmindelse  om  at  livet  er  evigt  og  at 
de  pagter  vi  indgår,  gøres  for  evigheden«. 

Begivenhederne  i  forbindelse  med 
tempelindvielsen  begyndte  med  en  hjør- 
nestensnedlæggelse  om  morgenen  den 
28.  august  efterfulgt  af  tre  indvielsesses- 
sioner.  Præsident  Benson  præsiderede, 
talte  og  opsendte  indvielsesbønnen  i  den 
første  session.  Præsidenten  talte  også  ved 
de  to  næste  sessioner.  Før  han  vendte 
tilbage  til  Salt  Lake  City  deltog  han  i 
en  banket  i  den  nærliggende  by  Bad 
Hoomburg  og  han  var  ledsaget  af  sin 
hustru  Flora. 

Præsident  Thomas  S.  Monson,  anden- 
rådgiver til  præsidenten  præsiderede  og 
talte  ved  alle  de  efterfølgende  sessioner 
i  dagene  29.  til  30.  august.  Han  sagde 
at  templet  var  ud  over  alle  ønskedrømme 
hos  dem  der  har  boet  her  siden  2. 
verdenskrig. 

Blandt  de  deltagende  var  mange  ge- 
neralautoriteter, nemlig:  fra  de  tolvs  Råd: 
ældste  Neal  A.  Maxwell,  ældste  Russell 
M.  Nelson,  ældste  Joseph  B.  Wirthlin, 
fra  De  halvfjerds'  Præsidium:  ældsteme 
Wm.  Grant  Bangerter  og  James  M. 
Paramore,  og  fra  De  halvfjerds'  første 
Kvorum:  ældsterne  Th.  M.  Burton,  Car- 
los E.  Asay,  F.  Enzio  Busche,  Hans  B. 
Ringger,  John  R.  Lasater.  De  var  alle 
ledsaget  af  deres  hustruer. 


lait  12.570  medlemmer  fra  Tyskland, 
Østrig,  Holland,  Belgien  og  Frankrig 
deltog  i  de  11  sessioner  der  blev  afholdt. 
De  omtaler  begivenheden  som  hellig  og 
meget  åndelig.  »Vi  havde  en  vidunderlig 
og  varm  følelse  som  det  er  svært  at 


forklare,«  siger  Michael  Gruse  fra  Berlin 
stav.  »Bagefter  talte  vi  sammen  om  alle 
de  ting  som  præsident  Benson  havde  talt 
om.« 

Mange  af  deltagerne  havde  rejst  langt, 
nogle  af  de  franske  medlemmer  havde 
rejst  over  16  timer  for  at  være  til  stede, 
medens  dem  fra  Paris  kun  havde  brugt 
nogle  få  timer. 

Præsident  Benson  har  knyttet  stærke 
bånd  til  medlemmerne  i  tempelområdet. 
I  årene  lige  efter  verdenskrigen  rejste  han 
i  1946  rundt  til  de  hungerramte  med- 
lemmer i  Europa.  I  årene  1963  til  1968 
boede  han  i  Frankfurt  da  han  præside- 
rede over  den  europæiske  mission. 

I  sine  taler  udtrykte  han  kærlighed  og 
taknemlighed  til  medlemmerne.  Præsi- 
dent Benson  mindedes  oplevelser  han 
havde  haft  i  sin  ungdom  i  forbindelse 
med  templer.  »Jeg  har  ofte  tænkt  på  at 
velsignelser  i  Herrens  Hus  er  evige.  De 
er  af  yderste  vigtighed  for  os,  fordi  vi 
i  templet  får  de  betydeligste  velsignelser 
der  har  at  gøre  med  evigt  liv.« 

Præs.  Benson  opmuntrede  forældre  til 
at  undervise  deres  børn  om  vigtigheden 
af  et  tempelægteskab.  »Især  på  grund  af 
dets  hellighed,  er  vi  tilbøjelige  til  at  være 
lidt  tilbageholdende  med  at  fortælle  noget 
om  det  til  vore  børn.  Jeg  ønsker  at 
fortælle  jer  at  der  ikke  er  noget  bedre 
end  et  tempelægteskab.  Lad  jeres  børn 
vide  at  det  er  en  befaling  fra  Gud  og 
at  det  forventes  af  hans  folk.  Templet 
er  et  helligt  sted.  Vi  elsker  den  indflydelse 
der  kommer  fra  et  tempel  -  der  er  en 
særlig  ånd  til  stede.« 

Præsident  Benson  sluttede:  »Jeg  elsker 
dette  sted,  jeg  er  mere  end  taknemlig  for 
at  kunne  være  her  til  denne  indvielse 

af  dette  smukke  tempel.  Et  tempel  jeg 
har  drømt  om  lige  siden  jeg  kom  her 
til  den  europæiske  mission  dengang.« 
Ved  den  afsluttende  banket  før  præsi- 
denten forlod  Tyskland  sagde  han:  »Jeg 
beder  til  at  I  må  få  lejlighed  til  at  bringe 
mange  venner  og  bekendte  ind  i  Guds 
rige.  Jeg  ved  at  Gud  har  en  høst  beredt 
der  vil  overstige  alt  hvad  der  har  været 
før.« 

Et  tysklandsbesøg  var  også  en  slags 
hjemvenden  for  præsident  Monson  idet 
han  havde  tilsyn  med  det  europæiske 
område  i  gennem  mange  år  og  også 
havde  en  nær  tilknytning  til  de  tyske 
medlemmer.  Han  kaldte  indvielsen  for 
en  åndelig  milepæl  for  alle  dem  som  var 
til  stede.  Han  opfordrede  til  en  større 
indsats  med  hensyn  til  familiehistorie 
(genealogi,  som  det  hed  før).  Præsident 
Monson  sagde:  »I  er  et  folk  som  fører 
optegnelser,  nøjagtige,  velbevarede  op- 
tegnelser. Jeg  har  på  fornemmelsen  at 
denne  indvielse  af  dette  tempel  vil  skabe 
fornyet  interesse  for  arbejdet  for  dem  som 
er  gået  på  den  anden  side.  I  vil  få 
mulighed  for  at  virke  for  alle  dem  som 


'ikke  kom  marcherende  hjem'  efter  2. 
verdenskrigs  slutning.  Deres  fangenskabs 
lænker  vil  falde  til  jorden  og  de  vil  fryde 
sig  over  det  arbejde  der  bliver  gjort  for 
dem.  Efterhånden  som  medlemmerne 
tænker  på  de  millioner  der  ikke  over- 
levede og  gør  stedfortrædende  arbejde 
for  dem,  vil  medlemmerne  føle  en  stærk 
indre  glæde.  Jeg  elsker  det  tyske  folk, 
men  dette  tempel  er  ikke  bare  for  de 
tyske  medlemmer  men  det  er  til  for 
hollændere,  belgiere,  østrigere  og  fransk- 
mænd.« 

Ældste  Neal  A.  Maxwell  bemærkede 
at  Tyskland  har  mange  smukke  slotte. 
»Men  de  slotte  vil  ikke  stå  til  evig  tid, 
men  de  ægteskaber  der  besegles  her  vil 
stå  til  evig  tid.  Templet  vil  helliggøre  og 
lutre  de  forholdsvis  få  hvis  vi  vil  adlyde 
lydighedens  lov.« 

Ældste  Russell  M.  Nelson  som  er 
hovedsædets  kontakt  med  områdepræ- 
sidentskabet talte  dels  på  tysk  dels  på 
fransk.  Han  advarede  mod  den  fare  der 
ligger  i  templets  ydre  skønhed.  »Vi  kunne 
blive  så  betaget  af  alt  det  smukke  at  vi 
måske  kunne  overse  den  åndelige  side 


og  fejle  med  hensyn  til  at  fange  lysets 
symbol  fra  Herren,«  sagde  ældste  Nelson. 

Den  ny  tempelpræsident  Enzio  Busche 
som  er  født  i  Dortmund  læste  nogle  ord 
som  enten  var  sagt  eller  skrevet  af  døende 
tyske  soldater.  Det  var  soldater  som  på 
det  tidspunkt  havde  tabt  det  falske  bra- 
vadobillede  af  krigen  og  var  opmærk- 
somme på  himlens  skønne  blå,  blom- 
sternes skønhed  og  livets  svindende  men 
alligevel  kostbare  natur.  »Hvorfor  er  så 
mange  mennesker  døde  i  så  ung  en  alder 
i  dette  land?«  spurgte  præsident  Busche. 
»Skyldes  det  mon  at  mennesker  tradi- 
tionelt bliver  blinde  uden  at  se  noget  som 
helst?  Er  disse  unge  mennesker  som  døde 
alt  for  tidligt,  nu  villige  til  at  lytte?« 

Inden  indvielseshøjtidelighedeme  hav- 
de templet  været  besøgt  af  over  70.000 
mennesker  fra  alle  samfundslag:  katolske 
nonner  og  lutherske  præster.  Byens  borg- 
mester besøgte  templet  tre  gange.  Den 
sidste  gang  lukkede  han  hele  rådhuset 
og  sagde  til  personalet:  »Kom,  lad  os 
gå  over  og  se  templet.« 
Church  News,  vol  57, 
nr  36, 1987 


Forandringer  i  det 
europæiske  område- 
præsidentskab 

Da  ældste  Russel  B.  Taylor  som 
var  førsterådgiver  i  områdepræ- 
sidentskabet er  blevet  kaldet  til 
nye  opgaver  i  Salt  Lake  City  er  følgende 
ændringer  foretaget  i  præsidentskabet: 
Førsterådgiver  er  ældste  Hans  B.  Ringger 
(som  var  andenrådgiver  før).  Ny  anden- 
rådgiver  er  ældste  John  R.  Lasater,  55, 
som  for  nylig  er  kaldet  som  ny  gene- 
ralautoritet. Han  er  tidligere  general  i  det 
amerikanske  luftvåben. 

Områdepræsidentskabet  med  ældste 
Carlos  E.  Asay  som  præsident  har  ho- 
vedsæde i  Frankfurt  og  det  præsiderer 
nu  over  38  stave,  22  missioner  og  52 
distrikter  i  det  meste  af  Europa.  Afrika, 
Irland  og  Storbritanien  som  hørte  med 
til  det  europæiske  område  er  nu  samlet 
i  området  for  De  britiske  øer  og  Afrika. 


Ældste  John  R.  Lasater 

HAKKINEN  - 1987 
-  endnu  engang! 

Slagelse  grens  aronske  præstedømmes  deltagelse  i 
den  skandinaviske  sidste  dages  hellige  jamboree. 


Efter  at  have  forbredt  os  såvel 
åndeligt  som  timeligt  siden  april 
måned  mødtes  vi  -  7  ap'ere  fra 
Slagelse,  2  ap'ere  fra  Lolland/Falster  og 
jeg  -  den  27.  juli  kl.  07.30  i  kirken  i 
Slagelse  for  at  indlede  rejsen  mod  målet 
i  Finland:  Hakkinen  i  Sauvo  kommune 
nær  Åbo  i  Finland. 

I  en  godt  belæsset  VW-bus  kørte  vi 
uden  uheld  og  forsinkelser  via  Helsing- 
borg til  Stockholm,  hvor  vi  -  efter  at 
have  afleveret  bussen  -  gik  ombord  i  Silja- 
lines store  færge  til  Åbo. 

Vi  ankom  sammen  med  en  del  svenske 
og  norske  SDH-spejdere  i  god  behold 
til  Åbo,  hvorfra  vi  i  bus  blev  kørt  de 
50  km  til  lejren.  Området  var  ualmin- 
deligt dejligt. 

De  finske  ledere  havde  gjort  et  meget 
stort  forarbejde  og  modtagelsen  var  fin. 

Vi  blev  inddelt  i  såkaldte  »subcamps«, 
der  alle  havde  navn  efter  stednavne  i 
Mormons  Bog.  »Slagelse-gruppen«  blev 
delt  op,  idet  tre  af  drengene  hjalp  Helge 
Nørrung  og  hans  »Panterne«  (eller  »Tan- 
terne« som  de  ved  en  fejltagelse  blev  kaldt 
en  enkelt  gang)  med  at  danne  en  patrulje 

-  resten  dannede  patruljen  »Helaman« 

-  et  navn  vi  havde  bestemt  før  vi  vidste, 
at  lejren  i  det  hele  taget  var  holdt  i 
Mormons  Bogs  tegn.  Vores  subcamps 
hed  Moriancumer. 

Onsdag  aften  havde  vi  Subcamp-fi- 
reside,  hvor  vi  bagte  pandekager  på 
stormkøkken  -  d.v.s.  et  par  af  drengene 
brugte  så  meget  olie,  at  de  nærmest 
friturestegte  pandekagerne. 

Torsdag  deltog  vi  i  en  »triple«-kon- 
kurrence  (pilekast,  terrænløb  og  svøm- 
ning) og  om  eftermiddagen  var  der  ser- 
vice -  et  hold  bestående  af  12  drenge 
og  6  ledere  fra  Finland,  Sverige,  Norge 
og  Danmark  tog  til  et  kommunalt  pleje- 


hjem og  sang,  medens  resten  af  subcam- 
p'en  var  på  skovarbejde.  Om  fredagen 
indledte  vores  subcamp  Hike'en,  hvor  vi 
over  11/2  dag  skulle  gå  13  km  og  løse 
forskellige  opgaver.  Da  vi  nåede  frem 
til  fredag  kl.  ca.  13.00  skete  der  to  ting: 
regnen  kom  og  Benjamin  fik  en  ladeport 
i  nakken.  Regnen  fangede  os  på  et 
tidspunkt,  hvor  vores  rygsække  og  regn- 
slag lå  ca.  1  km  væk,  så  da  vi  havde 
fået  Benjamin  af  sted  til  lægen  (efter  han 
var  salvet)  gik  vi  hen  og  tog  regnslag 
over  vores  våde  tøj. 

Vi  skulle  lidt  senere  lave  aftensmad, 
d.v.s.  rense  sild  og  kartofler  -  stege  og 
koge,  men  regnen  gjorde  det  lidt  svært 
-  vi  fik  dog  mad,  men  vi  måtte  sende 
to  mand  hjem  på  grund  af  kulde  og  risiko 
for  lungebetændelse.  Resten  fortsatte  i 
regnen,  men  vores  udendørs  sovested  var 


uanvendeligt,  hvorfor  vi  gik  hjem  til 
lejren  og  så  ud  igen  næste  dag,  hvor  vi 
fuldførte. 

Mandag  var  det  »water-day«,  hvilket 
betød,  at  vi  skulle  lave  en  båd  af  pap! 
Det  gjorde  vi  og  den  kunne  sejle.  Alle 
patruljer  skulle  lave  en  og  det  blev  der 
meget  sjov  ud  af.  Selv  ældste  Feather- 
stone  -  der  blev  i  lejren  indtil  tirsdag  aften 
-  var  ude  at  sejle  i  en. 

Onsdag  var  den  sidste  »store«  kon- 
kurrence -  olympic  games.  Det  bestod 
i  flg.:  drengene  startede  i  patruljer  på 
kanten  af  en  nærliggende  grusgrav, 
sprang  ned  i  graven  og  løb  ca.  200  m 
over  til  den  anden  side,  hvor  de  skulle 
klatre  op  ved  hjælp  af  et  tov.  Derefter 
»fællesskabs-kroket«,  klatring  i  et  reb 
ophængt  i  3  m  højde,  hvor  blot  et  af 
patruljemedlemmerne  skulle  klatre  ca.  7 


Gruppen  på  vej  hjern  Fra  venstre  ses:  Jacob  Jensen,  Erik  Kristoffersen,  David  Dideriksen 
(forrest),  Thomas  Jensen,  Robert  Lyngvig  Jensen  (forrest)  David  Banke,  Benjamin  Grand 
Hansen,  Finn  Lykkegaard,  Flemming  Knudsen  og  Oliver  Lykkegaard 

m  hen  og  nedtage  »guldpladerne«,  500 
m  løb  til  pileskydning  (med  bue)  og 
endelig  ud  at  »gå  på  vandet«  -  d.v.s.  en 
skulle  gå  på  nogle  til  formålet  konstrue- 
rede brædder  eller  meget  tykke  vandski 
ca.  40  m  ud  og  tilbage.  Altsammen  meget 
morsomt  og  alle  gennemførte. 

Onsdag  aften  var  det  afsluttende  fi- 
reside,  hvor  vi  hilste  på  de  få  -  ialt  9 
ud  af  24  -  der  havde  gennemført  en 
»Survival-tur«.  De  havde  i  løbet  af  9  dage 
tilbagelagt  ca.  1 70  km  og  bortset  fra  nogle 
kaniner  og  høns,  de  fik  lov  at  slagte  og 
spise  to  af  dagene,  havde  de  levet  af 
rødder  og  bær.  Vor  stavs  to  patruljer  fik 
præmier  denne  aften  -  Helges  »Tanter« 
for  en  4.  plads  ved  Olympic  games  og 
»Helaman«  for  en  5.  plads  i  Hike'en. 
Begge  ud  af  28  patruljer. 

Torsdag  begyndte  hjemturen,  der  af- 
sluttedes fredag  eftermiddag.  Alt  i  alt  en 
meget  dejlig  tur  for  både  ap'ere  og  ledere. 
Forhåbentlig  bliver  turen  medvirkende 
til,  at  spejderprogrammet  kommer  til  at 
»køre«  fremover.  Ap-ledere  fra  begge 
stavs  områder  blev  ihvertfald  ved  et 
møde  i  Finland  enige  om,  at  arbejde  for 
en  god  spejder-fremtid  i  Danmark. 

Så  -  vær  beredt. 
Finn  Lykkegård. 


Fra  Fireside  søndag  aften.  Forrest  ses 
ældste  Feat  hers  tone  (der  hele  tiden  gik 
i  spejderuniform),  tolken  bn  Dick 
G  reisen  (tidL  København,  nu  Gote- 
borg). 


Oliver  Lykkegaard 
( tv)  og  Erik  Kristoffer- 
sen kæmper  mod  vin- 
den i  den  stolte  pap- 
båd »  Wellamo  II« 


Forårsfest 
d.  5-61987 

Grundlovsdag  er  også  en  dag,  vi 
medlemmer  bør  markere,  da  det 
var  i  Danmarks  Grundlov,  der 
blev  givet  religionsfrihed  og  derfor  også 
mulighed  for,  at  oprette  Herrens  kirke 
her  i  dette  land. 

Slagelse  Gren  lavede  da  en  forårs-  og 
grundlovsfest,  som  var  af  professionel 
karakter. 

Grenspræsident  Henning  Gråbæk  ind- 
ledte med  den  mest  upolitiske  grundlov- 
stale, der  nogen  sinde  er  holdt,  men 
alligevel  en  ros  til  vor  frihed  og  vor  kirke. 

Der  var  fællessang,  med  hjemmela- 
vede, sjove  tekster  til,  der  var  solosange, 
og  optræden  af  medlemmer  på  slap  line, 
samt  meget  andet  sjov  og  hygge.  Det 
hele  sluttede  af  med  dans,  til  levende 
musik,  leveret  af  gruppen  »Liahona«. 


En  fest  tilrettelagt  og  arrangeret  af 
Grenens  meget  dygtige  aktivitetsformand 
Finn  Lykkegård. 
Hans  K.  Sørensen 


»Liahona«  spiller  op  til  dans. 


Mine  kaldelser  i  kirken 

af  Knud  Bent  Andersen 


I forbindelse  med  min  afløsning  som 
stavspræsident  for  Aarhus  stav  d.  13. 
september  1987  er  det  naturligt  for 
mig  at  se  tilbage  og  glæde  mig  over  de 
forskellige  kaldelser,  jeg  igennem  tiden 
har  fået  mulighed  for  at  virke  i. 

Jeg  blev  døbt  ind  i  kirken  d.  23.  maj 
1959  og  blev  et  medlem  af  Fredericia 
Gren. 

Allerede  d.  30.  august  1959  blev  jeg 
kaldet  til  at  være  grenssekretær  i  denne 
gren. 

Det  var  en  kaldelse,  der  styrkede  mit 
spirende  vidnesbyrd,  idet  jeg  kom  til  at 
opleve  nadvermøderne  hele  to  gange.  Jeg 
skrev  udførlige  referater  over  disse  møder 
først  i  kladdeform,  og  senere  havde  jeg 
så  god  tid  til  at  meditere  over  de  givne 
budskaber,  når  jeg  et  par  dage  senere 
skrev  referaterne  rent  på  maskine. 

D.  27.  dec.  1959  blev  jeg  så  også 
kaldet  til  at  være  rådgiver  i  grenspræ- 
sidentskabet,  og  jeg  fik  derved  også 
erfaring  og  udvikling  ved  at  være  med 
i  en  vanskelig  men  dejlig  »pionertid«  for 
Fredericia  Gren.  I  1962  var  det  store 
Jyllands  »Super«-distrikt  blevet  dannet 
og  i  maj  måned  dette  år  blev  jeg  af 
missionspræsident  Levi  B.  Thorup  kaldet 
til  at  være  præsident  for  Ældsternes 
Kvorum. 

Det  var  en  helt  anden  kaldelse  end 
det  man  forstår  ved  en  kvorumspræsident 
idag.  Der  var  mindre  end  96  ældster  i 
vort  distrikt,  så  vort  område  dækkede 
hele  Jylland  og  Fyn.  Jeg  havde  en 
rådgiver  i  Aalborg  og  en  anden  i  Randers. 

Vi  var  i  begyndelsen  noget  usikre  med 
hensyn  til  arten  af  vore  kaldelser,  og  vi 
»famlede«  os  i  begyndelsen  frem  uden 
nogen  form  for  håndbogsmateriale. 

D.  26.  januar  1964  blev  jeg  igen  kaldet 
til  at  virke  i  Fredericia  Gren,  idet  jeg 
denne  dag  blev  indsat  til  at  være  grens- 
præsident.  Vi  var  stadig  midt  i  »pioner- 
nertiden«,  idet  vi  kun  var  to  ældster  til 
at  besætte  alle  de  væsentlige  kaldelser 
i  grenen. 


Knud  B.  Andersen 


D.  22.  september  1968  ønskede  mis- 
sionspræsident Don  L.  Christensen  at 
dele  det  store  Jyllands  Distrikt  i  to 
mindre  distrikter,  og  jeg  blev  kaldet  til 
at  være  distrikspræsident  i  det  sydlige, 
Fyn- Jyllands  Distrikt.  Min  1.  rådgiver 
var  br.  Karl  Blohm  fra  Esbjerg  og  br. 
Hans  Otto  Nielsen  fra  Odense. 

Vi  havde  dengang  ingen  distriktsråd 
og  vor  opgave  var  at  assistere  missions- 
præsidentskabet  ved  grenskonferencer 
samt  besøge  vore  enheder  og  undervise 
præstedømmelederne. 

Jeg  havde  de  samme  to  gode  rådgi- 
vere, indtil  jeg  blev  afløst  som  distriks- 
præsident d.  7.  januar  1973. 

D.  21.  januar  1973  blev  jeg  indsat 
som  1.  rådgiver  og  grenssekretær  i  Fre- 
dericia Gren. 

Dennegang  blev  mit  virke  i  Fredericia 
Gren  af  temmelig  kort  varighed,  idet  jeg 
allerede  samme  år,  d.  1 1.  november  1973 
blev  indsat  til  at  være  2.  rådgiver  for 
missionspræsident  Grant  R.  Ipsen.  1. 
rådgiver  var  br.  Henning  K.  Frederiksen. 

Da  København  Stav  blev  dannet  d. 


16.  juni  1974  og  br.  Henning  K.  Fre- 
deriksen blev  kaldet  til  at  være  rådgiver 
for  den  nye  stavspræsident,  blev  jeg 
opretholdt  som  1.  rådgiver  i  missionspræ- 
sidentskabet.  D.  17.  august  1975  blev 
jeg  indsat  som  1.  rådgiver  til  den  nye 
missionpræsident,  Roger  L.  Hansen. 

Om  efteråret  i  1977  fik  præs.  Roger 
Hansen  besked  fra  kirkens  hovedkvarter 
om,  at  det  nu  var  tid  at  forberede  den 
anden  stav  i  Danmark.  Han  blev  instrue- 
ret om,  at  der  skulle  dannes  et  fælles, 
stort  distrikt  i  hele  Jylland-Fyn,  og  han 
skulle  søge  at  finde  den  distriktspræsi- 
dent,  som  kunne  kaldes  til  stavspræsi- 
dent, når  tiden  var  moden  dertil. 

Jeg  fik  dette  kald  som  distrikspræsi- 
dent, og  jeg  blev  indsat  af  missionspræ- 
sidenten  ved  en  distriktskonference  d.  27. 
november  1977. 

Som  mine  rådgivere  fik  jeg  br.  Karl 
Ove  Ilskov  fra  Odense  og  br.  Ejvind 
Kristensen  fra  Frederikshavn.  Et  di- 
striktsråd blev  også  kaldet.  Vi  havde 
regnet  med  at  få  et  års  tid  til  at  »køre« 
dette  distrikt  ind  til  at  kunne  fungere  som 
en  stav,  men  så  lang  tid  fik  vi  ikke. 

Allerede  ved  en  dansk  missionær- 
reunion i  Salt  Lake  City  i  april  1978 
bekendtgjorde  ældste  Howard  W.  Hunter 
af  de  Tolvs  Råd,  at  tiden  nu  var  inde 
til  at  danne  en  anden  stav  i  Danmark. 

De  nærmere  planer  modtog  missions- 
præsidenten  senere  på  foråret.  D.  2.  juli 
1978  blev  Aarhus  Danmark  Stav  orga- 
niseret af  ældste  Mark  E.  Petersen  af  de 
Tolvs  Råd  ved  en  særlig  konference  i 
Vejlby-Risskov  Hallen  ved  Aarhus. 

Jeg  blev  indsat  som  den  nye  stavs 
første  præsident.  Br.  Karl  Ove  Ilskov  blev 
min  1.  rådgiver  og  br.  Niels-Ove  An- 
dersen fra  Odense  blev  min  2.  rådgiver. 

Vi  fik  lov  til  at  arbejde  sammen  i  de 
ni  år  og  to  måneder,  der  gik,  indtil  staven 
blev  reorganiseret  af  ældste  Russell  M. 
Nelson  d.  13.  september  1987.  Der  er 
idag  ikke  flere  medlemmer  i  Aarhus  Stav, 
end  der  var,  da  staven  blev  organiseret. 


men  der  er  sket  fremgang  på  andre 
måder. 

Da  staven  blev  dannet,  var  det  ikke 
muligt  at  organisere  et  ward  i  Aarhus. 

Dette  blev  endelig  muligt  ved  en  stavs- 
konference  d.  18.  september  1983. 

D.  3.  juni  1984  var  det  en  oplevelse 
for  os  at  kunne  dele  Odense  Ward  i  et 
Odense  1.  Ward  og  et  Odense  2.  Ward. 

Lige  nu  ser  vi  en  vidunderlig  vækst 
i  Frederikshavn  Gren,  der  aspirerer  til 
at  blive  organiseret  som  er  ward  indenfor 
en  overskuelig  fremtid.  I  1962  var  der 
mindre  end  96  ældster  i  vort  område, 
men  vor  sidste  stavsrapport  fortæller,  at 
vi  nu  er  ialt  267  bærere  af  det  Melki- 
sedekske  Præstedømme. 

Som  medlem  af  en  stav  er  man  under 
større  forpligtelse,  end  man  er  i  et  mis- 
sionærdistrikt. 

Dette  har  vore  unge  medlemmer  i 
Aarhus  Stav  lært. 

I  den  tid,  jeg  har  virket  som  stavspræ- 
sident,  har  jeg  været  i  stand  til  at  indsætte 
54  medlemmer  af  vor  stav  til  tjeneste 
i  fuldtidsmissioner.  Alle,  der  er  vendt 
tilbage  fra  missionsmarken  i  min  tid  som 
stavspræsident,  er  blevet  hæderligt  afløst. 

Det  har  været  vidunderligt  at  se  den 
udvikling,  som  disse  unge  mennesker  har 
fået  i  missionsmarken,  når  de  har  aflagt 
beretninger  for  vort  høj  råd. 

Aarhus  Stav  er  et  område  med  meget 
store  afstande  og  med  13  enheder.  Det 

har  krævet  meget  i  rejseaktivitet  til  stavs- 
præsidentskabsmøder  i  Odense,  til  stavs- 
møder  i  Aarhus  og  til  besøg  i  enhederne 
fra  Frederikshavn  til  Sønderborg.  Det  har 
kostet  mange  timer  borte  fra  hjemmet 
-  men  det  har  været  dejligt,  for  det  er 
det  gengivne  evangeliums  sag,  vi  arbejder 
for. 

Jeg  har  under  mit  arbejde  rundt  om- 
kring i  staven  set,  hvorledes  evangeliets 
principper  velsigner  de  mennesker,  der 
bestræber  sig  for  at  efterleve  dem  -  og 
det  har  givet  mig  en  rig  løn. 

Jeg  byder  et  nyt,  ungt  og  stærkt 
stavspræsidentskab  velkommen  til  at 
overtage  ledelsen  af  Aarhus  Stav. 


Hjælpeforeningens  besøgslærerinde-stævne 
i  Københavns  stav  lørdag  d.  12.  sept.  1987 


Gun  Korsgård  læste  H.C.  Ander- 
sens »Hvad  fatter  gør  er  alttid 
det  rigtige«  på  en  så  fængslende 
måde,  at  selv  om  vi  alle  kender  dette 
eventyr,  så  virkede  det  så  nyt  for  os  at 
vi  så  det  fra  en  helt  anden  side  -  måske 
også  fordi  Britta  Rasmussen  forinden 
havde  bedt  os  om  at  være  opmærksom- 
me. 

Anne  Marie  Hansen  fortalte  om  to 
besøgslærerinder  som  flittigt  besøgte  en 
passiv  søster  med  to  børn  under  18  år. 
Da  datteren  fyldte  18  år  flyttede  hun 
hjemmefra,  og  selv  om  hun  var  døbt  som 
11-årig  og  som  sådan  var  selvskreven 
til  besøgslærerinde,  så  bad  hun  sig  fri- 
taget. Trods  dette  var  der  alligevel  en 
dag  to  damer  som  ringede  på  hendes 
dør,  uden  at  denne  søster  vidste  hvem 
de  var.  Men  de  var  søde  og  blev  inviteret 
ind.  Der  opstod  et  varmt  venskab  mellem 
de  besøgende  og  denne  søster,  og  en  dag 
blev  hun  inviteret  med  i  kirke  af  besøgs- 
lærerinderne,  som  det  jo  var.  Da  nad- 
veren blev  omdelt  vidste  den  fremmede 
søster  at  det  var  noget  helligt,  som  hun 
ikke  burde  deltage  i,  og  hun  sagde  nej 
tak.  Men  næste  gang  hun  kom,  modtog 
hun  nadveren  og  dermed  skete  der  noget 
uforklarligt  i  hende.  Herren  havde  sin 
måde  at  arbejde  på  og  gennem  hans 


Der  er  mange  fine  talenter  i  hjælpeforeningen 

hellige  nadver  fik  hun  en  åndelig  op- 
levelse, som  kom  til  at  ændre  hendes 
fremtid. 

Somme  tider  synes  vi  at  vi  spilder 
vores  tid  med  at  besøge  de  passive  søstre, 
og  nogle  gange  ønsker  vi  at  vi  kunne 
slippe  for  dette  besvær.  Men  vi  ved  ikke 
hvordan  vort  arbejde  virker  i  det  lange 
løb. 

Søster  Hansen  afslørede  at  den  nævnte 
datter  var  hende  selv  og  takkede  for  nogle 
besøgslærerinder  som  holdt  ud,  og  blev 
skyld  i  at  hun  kom  tilbage  til  kirken. 

Inger  Rasmussen  spillede  Traiimerei, 
og  der  var  vist  ikke  mange  af  os  som 
ikke  sendte  Inger  en  taknemlig  og  kærlig 
tanke,  ved  erindringen  om  de  mange, 


mange  gange  hun  har  glædet  os  med  sit 
enestående  talent,  og  sin  trofasthed  til  at 
dele  det  med  os  allesammen. 

Kirsten  Andersen  talte  om  eventyret, 
vi  hørte  som  indledning  til  dette  møde, 
og  sagde  at  hun  gerne  ville  knytte  et 
skriftsted  til  -  nemlig  Mattæus  7:12,  der 
handler  om  »den  gyldne  regel«  -  at  vi 
skal  gøre  mod  andre  som  vi  ønsker  at 
andre  skal  gøre  imod  os. 

Derpå  citerede  hun  et  replikskifte  mel- 
lem rosenbusken  og  sneglen  fra  et  andet 
af  H.C.  Andersens  eventyr  af  samme 
navn.  Sneglen  fortæller  at  den  spytter  på 
andre,  hvortil  rosenbusken  svarer:  »Skul- 
le vi  ikke  hellere  gøre  det  bedste  vi  kan 
for  andre.  Jeg  er  kun  en  rose,  men  jeg 

har  set  folks  glæde  -  og  er  det  ikke 
formålet  med  livet?«  Det  første  eventyr 
var  fyldt  med  humor,  sandhed  og  kund- 
skab. Det  gik  ud  på  at  fatter  ville  glæde 
sin  kone,  og  det  var  derfor  han  altid 
gjorde  det  rigtige. 

Kender  I  det  -  at  jeres  mand  giver 
jer  en  gave,  som  I  ikke  har  ønsket  jer, 
men  han  gør  det  for  at  glæde.  Hvis  vi 
vil  modtage  det  i  den  ånd,  så  vil  vi  ikke 
få  guld  og  sølv,  men  vi  vil  få  det  der 
betyder  mest  af  alt.  Vi  vil  vide  at  nogen 
holder  af  os  og  ønsker  at  gøre  det  bedste 
for  os.  Sådan  er  det  også  med  besøgs- 
lærerindearbejdet  og  derfor  hører  Mat- 
tæus 7:12  med  i  dette  arbejde. 

Stavspræsident  Richard  Andersen 
sluttede  mødet  i  kirkesalen  med  at  tale 
om  to  citater:  »Kom  følg  mig«  og  »Hvad 
slags  mænd  burde  I  da  ikke  være  - 
sandelig  som  jeg«  -  begge  to  sagt  af 
Kristus.  Stavspræsidenten  bad  søstrene 
huske  på  disse  to  skriftsteder  mens  han 
sagde  hvad  han  havde  på  hjerte.  Han 
fortalte  at  han  var  blevet  inspireret  til 
denne  tale  i  toget  på  vej  til  arbejde  og 
at  det  var  Ånden  der  fortalte  ham  hvad 
han  skulle  sige. 

Brødrene  i  præstedømmet  får  ofte  at 
vide  hvordan  de  skal  være  overfor  deres 
kvinder  og  han  håbede  at  søstrene  også 
får  at  vide  hvordan  de  bør  være  overfor 
deres  mænd.  Stavspræsidenten  fortsatte 
med  at  sige  at  han  havde  set  nogle 
tilfælde,  hvor  han  sagde  til  sig  selv:  »Du 
milde  -  taler  Herrens  døtre  sådan  til  deres 
mænd!« 

Det  kogte  måske  indvendig  i  nogle 
søstre  da  de  hørte  »Hvad  fatter  gør  er 
altid  det  rigtige.«  Men  tænk  på  at  hans 
eneste  ønske  var  at  glæde,  og  han  fik 
den  største  belønning  som  nogen  kan  få. 
I  Herrens  kirke  er  der  ikke  plads  for  kiv 
og  strid. 

Vi  bør  have  samme  respekt  for  præ- 
stedømmets ledere  -  også  for  de  søstre 
som  er  ledere. 

Efter  mødet  i  kirkesalen  blev  vi  in- 
viteret ind  i  aktivitetssalen,  hvor  ca.  150 
søstre  satte  sig  ved  lange  veldækkede 
borde. 

Her  indledte  Marete  Holst  med  at 
erindre  os  om  hvor  meget  vi  henter  i 
hjælpeforeningen,  både  som  lærer  og 
elev.  Hun  sagde  at  hun  selv  tog  det  som 


Søstrene  hyggede  sig  sammen,  mens  de  nød  de  sunde  forfriskninger. 


Der  var  belærende  underholdning. 

en  selvfølge,  indtil  en  tid  hvor  hun  kom 
i  en  lille  grens  hjælpeforening.  Hun  lærte 
at  hjælpeforeningen  er  bygget  op  om- 
kring dygtige  ledere.  Søster  Holst  fortalte 
lidt  om  hjælpeforeningens  første  begyn- 
delse i  1842,  hvor  søstrene  syede  skjorter 
til  arbejderne  ved  Nauvoo  templet.  Disse 
åndelige  søstre  lagde,  sammen  med  præ- 
stedømmet, grundvolden  til  den  hjælpe- 
forening vi  har  i  dag. 

Under  spisningen  var  der  forskellige 
former  for  belærende  underholdning. 

Under  mødet  sang  vi  også  et  par  sange 
mere  -  »Som  søstre  i  Zion«  og  »Elsker 
hverandre«.  Marianne  Andersen,  der  le- 
dede sangene,  fik  lyst  til  at  fremhæve 
hvor  stor  betydning  kærligheden  har 
mellem  søstrene  og  i  det  arbejde  vi  er 
sat  til  som  besøgslærerinder,  ved  på  en 
opfindsom  måde  at  lade  os  høre  verset 
hele  10  gange  -  først  ved  at  ét  bord  sang 
det  alene,  derpå  to  borde  osv,  indtil  alle 


10  borde  sang  i  et  brusende  kor. 

Med  hjem  fik  vi  en  opskrift  på  hvor- 
dan vi  kan  blive  smukkere,  og  hvilken 
kvinde  tager  ikke  imod  noget  sådant  med 
kyshånd  -  men  her  er  opskriften,  til  de 
søstre  som  gik  glip  af  denne  minderige 
dag,  hvor  så  få  søstre  gjorde  så  meget 
for  at  så  mange  søstre  kunne  hygge  sig 
sammen  -  tak  til  dem. 

For  at  få  smukke  læber  -  må  du  sige 
venlige  og  kærlige  ord. 

For  at  få  smukke  øjne  -  må  du  se 
det  bedste  i  mennesker. 

For  at  få  et  smukt  hår  -  må  du  lade 
et  barn  stryge  sine  fingre  igennem  det 

For  at  få  en  slank  figur  -  må  du  dele 
din  mad  med  andre. 

For  at  få  en  naturlig  værdighed  -  må 
du  tænke  på  at  du  aldrig  er  alene. 

For  at  få  smukke  hænder  -  må  du 
række  dem  frem,  når  nogen  trænger  til 
en  hjælpende  hånd 


KIRKENYT 

Nyt  stavspræsidentskab 

i  Aarhus  stav 


Af  Søren  Bloch 


Ianledning  af,  at  der  skulle  kaldes  nyt 
præsidentskab  for  Aarhus  Stav,  be- 
søgte ældste  Russell  M.  Nelson  fra 
de  tolvs  råd  Danmark  lørdag  d.  12/9 
og  søndag  d.  13/9.  Det  blev  2  dejlige 
dage,  hvor  man  tydeligt  mærkede,  at  der 
var  en  Herrens  Apostel  til  stede.  Bror 
Nelson  er  et  meget  kærligt  og  venligt 
menneske,  at  han  også  er  særdeles  godt 
hjemme  i  evangeliet  fremgik  tydeligt  af 
de  belæringer  vi  fik.  Konferencens  ho- 
vedtema var  tempelarbejdet,  og  ved  præ- 
stedømmets lederskabsmøde  lørdag  talte 
bror  Åge  Hansen  fra  stavens  højråd  og 
præs.  Knud  B.  Andersen  med  glød  over 
emnet.  Missionspræs.  Jacobs  talte  om 
missionærarbejdet  og  sagde  bl.a.,  at  når 
vi  havde  præstedømmet,  havde  vi  alle 
nøglerne  til  det  arbejde  vi  skulle  udføre. 
Regionalrepr.  Arne  L.  Hedberg  sagde,  at 
vi  mange  gange  blev  ved  med  at  gå  i 
den  gamle  labyrint,  vi  gik  i  før  evangeliet 
gjorde  os  frie,  selv  om  vi  nu  i  virke- 


Det  afløste  stavspræsidentskab.  Fra  venstre  1.  rådg.  Karl  Ove  Ilskov  Nielsen,  præs.  Knud 
B.  Andersen  og  2.  rådg.  Niels  Ove  Andersen 


Det  nye  stavspræsidentskab  for  Aarhus  stav.  Fra  venstre  1.  rådg.  Hans  Otto  Ilskov  Nielsen, 
præs.  Carsten  J.  Larsen  og  2.  rådg.  Steffen  Vestergaard  Poulsen. 

ligheden  var  ude  af  den,  og  han  huskede 
os  på,  at  jo  nærmere  et  menneske  kom 
til  Gud,  jo  mere  ville  djævelen  søge  at 
angribe  os. 

Ældste  Nelson  talte  både  ved  dette 
møde  og  også  ved  møderne  om  søndagen 
om  sin  skandinaviske  herkomst.  Hans 
navn  var  i  virkeligheden  Nielsen  og 
navnene  på  hans  stamtræ  var  ligesom 
at  kigge  i  en  dansk  telefonbog.  Han  havde 
tidligere  på  året  været  i  Danmark  for 
at  besøge  de  steder,  hans  forfædre  havde 
levet,  og  han  nævnte  en  række  små 
landsbyer  i  Jylland.  Der  ville  blive  mange 
flere  stave  i  Danmark,  fordi  Israels  blod 
var  rigt  tilstede  her,  men  ældste  Nelson 
var  bange  for,  at  vi  ikke  gjorde,  hvad 
vi  kunne. 

Han  vidste,  hvad  det  ville  sige  at  have 
travlt  (ældste  Russell  M.  Nelson  er,  som 
de  fleste  ved,  en  internationalt  kendt 


hjertekirurg),  men  når  vort  liv  er  forbi, 
var  det  vigtigste  vi  havde  gjort,  tempel- 
arbejdet  for  og  sammen  med  vor  familie. 
Hans  oldefar  havde  kort  efter  sin  død 
vist  sig  for  hans  farfar  og  givet  ham 
navnene  på  familiemedlemmer,  der  ikke 
var  blevet  gjort  arbejde  for.  På  sønnens 
spørgsmål:  »Hvad  gør  du  på  den  anden 
side  far?«  lød  svaret:  »Jeg  gør  missio- 
nærarbejde  med  Erastus  Snow«.  Til  slut 
talte  ældste  Nelson  om  Mormons  Bog. 
Den  var  vort  bedste  missionærredskab. 
Han  havde  selv  engang  givet  den  til  en 
anden  doktor  og  dennes  hustru.  Et  stykke 
tid  herefter  kom  doktoren  og  afleverede 
den  og  takkede  høfligt,  men  ældste  Nel- 
son sagde:  Du  har  ikke  læst  den!  Den 
anden  doktor  blev  hed  i  hovedet  og  tog 
bogen  med  hjem  igen.  Næste  gang  de 
kom  tilbage  med  den,  sagde  han  og  hans 
hustru,  at  de  vidste,  at  den  var  sand,  og 
de  ønskede  at  blive  døbt.  30  år  efter 
havde  han  talt  med  dem  igen.  Regnet 
med  dem  deres  børn  havde  døbt  på 
mission,  var  180  blevet  medlemmer  af 
kirken  på  grund  af  deres  omvendelse. 

Om  søndagen  hørte  vi  også  dejlige 
taler  fra  forskellige  søskende  om  tem- 
pelarbejdet  og  familien.  Ved  hovedmødet 


Ældste  Russel  M.  Nelson  taler  ved  konfe- 
rencens hovedmøde.  Oversætter  br.  Niels  Ove 
Andersen. 


skulle  vi  så  tage  afsked  med  vort  gamle 
stavspræsidentskab  og  sige  velkommen 
til  det  nye.  Nu  forhenværende  præs. 
Andersen  takkede  sine  medarbejdere  og 
sagde,  at  han  ville  vise  samme  loyalitet 
mod  sin  biskop  og  gruppeleder,  som  de 
havde  vist  ham.  Han  havde  ikke  am- 
bitioner, kun  dette,  at  blive  frelst  i  det 
Celestiale  rige,  og  han  vidste,  hvordan 
han  kunne  komme  der.  Karl  Ove  Ilskov 
sagde  bl.a.  at  man  aldrig  blev  afløst  fra 
at  kæmpe  for  sandheden.  Niels  Ove 
Andersen  fortalte  med  vanlig  humor,  at 
de  i  stavspræsidentskabet  havde  arbejdet 
sammen,  bedt  sammen  o.s.v.,  ja,  endog 
snorket  sammen  -  dog  ikke  til  møderne! 

Vi  hørte  så  fra  det  nye  præsidentskab: 
Præs.  Carsten  J.  Larsen  fortalte,  at  han 
med  glæde  var  rejst  til  Herning  om 
lørdagen,  for  at  tale  med  en  apostel,  men 
at  han  blev  chokeret,  da  han  blev  kaldt 
ind  anden  gang.  Det  var  meget  svært 
for  ham  at  modtage  så  stor  en  kaldelse, 
men  han  ville  stille  sig  i  vores  og  Herrens 
tjeneste.  Det  viste  sig,  at  vi  i  1.  rådg. 
Hans  Otto  Ilskov  Nielsen  har  fået  en 
arvtager  til  Niels  Ove  Andersens  humor. 
Han  fortalte,  at  han  undrede  sig  forleden 


dag  over  at  have  fundet  9  navne  på 
arkivet,  men  nu  vidste  han  hvorfor:  Så 
havde  han  gjort  sin  pligt  de  næste  9  år 
som  et  stavspræsidentskab  sidder.  Det  var 
en  tung  arv  at  løfte,  han  havde  observeret, 
hvor  få  gange  præs.  Knud  B.  Andersen 
havde  været  i  kirke  hjemme  i  Fredericia, 
men  bror  Andersen  havde  dog  fået  en 
tempelanbefaling  alligevel!  2.  rådg.  Stef- 
fen Vestergaard  Poulsen  fulgte  den  nye 
stavspræs.  i  ydmyghed  og  sagde,  at  han 
ikke  følte,  han  var  noget,  og  at  han  ville 
arbejde  for  denne  kaldelse  ligesom  han 
ville  for  en  hvilken  som  helst  anden. 

Til  slut  hørte  vi  igen  fra  ældste  Nelson 
og  dennes  hustru:  de  havde  10  børn,  først 
havde  de  fået  9  piger  (alle  gift  i  templet) 
og  så  endelig  en  dreng.  Vi  blev  igen  gjort 
opmærksom  på,  at  Mormons  Bog  var 
en  hovedhjørnesten  i  vor  tro,  og  at  vi 
skulle  bygge  kirken  i  Danmark  på  den 
og  ikke  kun  på  bibelen.  Til  sidst  gav 
han  os  sin  apolstolske  velsignelse:  At  vi 
måtte  elske  Jesus  Kristus,  at  vi  mænd 
måtte  være  kærlige  mod  vore  hustruer, 
og  at  de  måtte  støtte  os,  og  at  denne 
nation  måtte  gå  frem  og  være  et  lys  for 
hele  verden. 


XII 


KIRKENYT 


Der  gror  andet  end 
sukkerroer  på  Falster 


Primarys  nadvermøde 
i  Nykøbing  Falster  gren 

Jørgen  Ljungstrøm 


Søndag  den  21.  juni  afholdt  Ny- 
købing Falsters  grens  primary  der- 
es nadvermøde-program.  Temaet 
var  -  som  det  turde  være  kendt  -  »Vi 
tror  at  vi  må  være  ærlige«. 

Under  ledelse  af  den  utrættelige  præ- 
sidentinde  søster  Vera  Johansen  blev  det 
et  dejligt  nadvermøde.  En  oplevelse  for 
medlemmerne  men  ikke  mindst  for  bør- 
nene, som  her  fik  lov  til  at  udtrykke  sig 
og  træde  frem  for  en  -  omend  den  var 
lille  -  forsamling. 

Der  var  taler  af  søster  Christina  Lyng- 
vig Jensen,  broder  Robert  Lyngvig  Jen- 
sen, søster  Sahra  Lyngvig  Jensen,  præ- 
sidentinden  Vera  Johansen  og  medlem 
af  København  stavs  højråd  broder  Flem- 
ming Hall. 

Børnene  sang:  »Engang  var  Jesus  et 
lille  barn«,  »Jeg  er  Guds  kære  barn«, 
»Det  løfte  jeg  nu  givet  har«. 

Det  er  ikke  en  grens  eller  wards 
størrelse  der  betinger  om  noget  lykkes 
eller  ej.  Der  gøres  bl.a.  af  præsidentinden 
et  stort  stykke  arbejde  for  primary.  Da 
kirken  fokuserer  på  den  enkelte  er  hvert 
barn  værdifuldt  i  Guds  øjne  og  har  krav 
på  en  god  og  kærlig  behandling.  Det  er 
et  stort  og  fortjenstfuldt  arbejde  der 
udføres  i  Nykøbing  Falsters  gren. 

Kirkens  møder  holdes  i  Anders  Peter 
Jensens  og  hans  kone  Lita  Jensens  hjem. 
Og  det  fungerer  godt. 

Det  er  ikke  så  længe  siden  at  der  var 
dåb  i  den  lille  gren,  og  vi  beder  Herren 
velsigne  dem  i  deres  bestræbelser  på  at 
gøre  Guds  vilje,  og  lad  os  finde  måder 
hvorpå  vi  kan  støtte  dem  dernede  hvor 
der  også  gror  en  vilje  til  at  Guds  bud 
og  befalinger. 


KIRKEIShT 
Uden  pung  eller  taske 


Michael  Grand  Hansen  har  væ- 
ret på  mission  i  Danmark 
siden  den  18.  august  1986  og 
har  tilbragt  7  måneder  i  Herning  og  5 
måneder  i  Frederikshavn.  Når  dette  skri- 
ves arbejder  ældste  Michael  G.  Hansen 
i  Rønne  på  Bornholm.  Stjernen  har  bedt 
om  at  beskrive  lidt  om  det  at  være 
missionær  i  Danmark,  og  han  skriver: 

Jeg  vil  fortælle  om  en  oplevelse  jeg 
havde  i  starten  af  min  mission  i  Herning. 
Vi  (6  missionærer)  i  Herning  distrikt 


Den  5.  juli  1987  gik  udsendelse 
nr  3020  af  »Musik  og  det  talte 
ord«  i  Salt  Lake  City  i  luften. 
Bortset  fra  det  høje  tal  var  det  interessant 
at  bemærke  at  Tabernakelkoret  ved  den 
lejlighed  sang  den  danske  nationalsang 
»Der  er  et  yndigt  land«.  Det  bliver  endnu 
mere  interessant  for  udsendelsen  forelig- 
ger på  bånd  og  en  kopi  af  det  blev  af 
Tabernakel  Kor  Selskabets  formand 
sendt  til  Hendes  Majestæt  Dronningen. 
Kent  Gade  Olsen  fortæller  at  han  skrev 
til  dronningen,  at  han  gjorde  det  på 
baggrund  af  hendes  store  interesse  for 
danske  i  fremmede  lande  og  nævnte  at 
en  del  af  korets  medlemmer  var  af  dansk 
afstamning,  samt  at  nogle  få  var  direkte 
dansk  fødte.  »Og  specielt  fra  disse  skulle 


havde  besluttet  at  gøre  som  de  fordums 
missionærer,  at  rejse  ud  og  prædike  evan- 
geliet »uden  pung  eller  taske«,  og  over- 
lade alt  til  Herren.  Hvor  vi  skulle  tage 
hen,  hvor  vi  skulle  overnatte,  hvad  vi 
skulle  spise  osv. 

Datoen  var  sat,  og  vi  bad  både  om 
godt  vejr  og  succes  med  arbejdet.  Alle 
vejrudsigter  sagde  desværre  regn  og  skidt 
vejr,  men  jeg  følte  en  ro  i  hjertet  og  jeg 
vidste  at  Herren  var  med  os. 

Så  oprandt  dagen  og  vi  cyklede  ud 
i  det  midtjyske  landskab  omkring  Sil- 
keborg. Vi  stoppede  op  ved  huse  og  gårde 
her  og  der,  og  vi  talte  med  en  masse 
mennesker,  men  uden  nævneværdig  suc- 
ces. Sent  på  eftermiddagen  kom  vi  til 
en  lille  by  hvor  vi  bankede  på,  og  en 
flink  dame  sagde  at  vi  kunne  sove  på 
hendes  fars  gård  som  lå  lige  i  nærheden. 
Men  klokken  var  kun  19,  så  vi  besluttede 
at  køre  lidt  ud  på  landet  igen,  og  så  vende 
tilbage  senere.  Vi  følte  os  tilskyndet  til 
at  køre  ned  ad  en  vej  og  ved  den  første 
gård  var  en  landmand  ved  at  parkere 
sin  traktor.  Vi  stoppede  og  han  kom  hen 
til  os  og  spurgte  hvor  vi  kom  fra.  Vi 
præsenterede  os  og  han  bød  os  indenfor. 


jeg  overbringe  Majestæten  de  varmeste 
hilsner,«  fortsætter  Kent  Gade  Olsen. 

Nogle  dage  senere  kom  der  svar  via 
Kabinetsekretariatet  hvori  det  hedder: 
»Hendes  Majestæt  Dronningen  har  bedt 
mig  takke  for  Deres  brev  af  12.  august 
1987,  samt  for  optagelsen  af  koncerten 
givet  af  Mormon  Tabernakelkoret  den 
5.  juli  1987,  som  De  har  fremsendt  på 
baggrund  af  Hendes  Majestæts  interesse 
for  danske  og  danskheden  i  fremmede 
lande.« 

Originalen  af  dette  svar  ligger  nu  i 
Salt  Lake  City,  hvor  det  blev  højtlæst 
for  korets  medlemmer  af  præsident  Wen- 
dell  M.  Smoot  umiddelbart  efter  en 
søndagmorgen  udsendelse  af  »Musik  og 
det  talte  ord«. 


Der  blev  vi  så  budt  på  aftensmad  og 
vi  fik  lov  til  at  give  dem  vort  budskab 
om  den  genoprettede  kirke. 

De  tog  godt  imod  det  og  tilbød  at 
vi  kunne  sove  der  om  natten,  men  da 
vi  allerede  havde  en  aftale  måtte  vi  sige 
farvel  og  cykle  tilbage  til  den  gård  hvor 
vi  skulle  sove. 

Det  var  hundekoldt,  men  vi  følte  os 
meget  velsignet  over  at  vi  havde  fået 
mulighed  for  at  forkynde  evangeliet.  Det 
havde  også  været  godt  vejr  og  vi  havde 
fået  både  mad  og  husly.  Og  med  nogle 
gode  oplevelser  rigere,  og  med  et  styrket 
vidnesbyrd  cyklede  vi  hjemad  den  næste 
dage  efter  en  kold,  men  god  nats  søvn 
på  et  halmloft. 

Jeg  ved  at  Herren  velsigner  os  med 
alt  hvad  vi  beder  ham  om  i  retfærdighed 
og  når  vi  samtidig  udøver  den  rette  tro. 

Kirken  er  sand,  og  jeg  er  taknemlig 
over  at  tjene  i  Den  danske  Mission.  Jeg 
håber  at  denne  lille  historie  om  tro, 
bønner  og  velsignelse  vil  være  til  opmun- 
tring for  mine  danske  søskende.  Dette 
er  min  ydmyge  bøn  i  Jesu  Kristi  navn. 
Amen. 

Ældste  Michael  Grand  Hansen. 


J.  Spoicer  Kinard  præsenterer  »det 


talte  ord«. 


Det  talte  ord  tii  dronningen 


^^^^^^^^^^^ 

ZAIRE 
-  tørster  efter  evangeliet 

Afrikas  hjerte  er  åbent  for  budskabet 


De  første  missionærer  som  kom 
til  dette  centrale  land  i  Afrika 
fandt  en  befolkning  der  tørstede 
efter  evangeliet.  Undersøgerne  blev  un- 
dervist i  grupper;  så  mange  ønskede  at 
blive  undervist  at  der  ikke  var  tid  til  at 
gøre  det  enkeltvis,  siger  præsident  R.  Bay 
Hutchings  der  præsiderer  over  den  nye 
Zaire  mission  i  Kinshasa.  »Disse  men- 
nesker er  indstillet  på  evangeliet  på  en 
måde  som  jeg  ikke  har  set  blandt  nogen 
andre  i  Europa  eller  Amerika.  De  er 
parate  til  at  modtage  evangeliet  når  de 
hører  det,«  fortsætter  præsident  Hut- 
chings. »Den  eneste  bekymring  vi  har 
nu  er,  hvornår  vi  får  et  tempel  og  resten 
af  de  ordinanser  der  er  nødvendige  for 
at  arve  celestial  herlighed.« 

Præsident  Hutchings  har  virket  sam- 
men med  sin  hustru  Jean,  siden  februar 
1986  og  han  blev  præsident  for  for  den 
nye  mission  da  den  blev  dannet  den  1. 
juli. 

Zaire  var  en  gang  kendt  som  Belgisk 
Kongo  og  er  et  land  på  størrelse  med 
2  X  Italien,  Frankrig  og  Tyskland  tilsam- 
men, og  er  rigt  på  naturlige  ressourcer 
som  bl.a.  indbefatter  dele  af  verdens 
største  tropiske  regnskove.  Hovedstaden 
Kinshasa  er  en  by  med  4  mill.  indbyggere 
(34  mill.  i  hele  landet).  Byens  forretnings- 
kvarter  indeholder  mange  høje  bygninger 
men  der  er  også  huse  bygget  af  belgierne 
da  de  regerede  i  landet,  de  huse  er  bygget 
af  mursten,  også  er  der  huse  bygget  af 
bølgeblik  og  dem  bor  mange  mennesker 
i.  Befolkningen  er  meget  broget,  beståen- 
de af  mere  end  200  stammer,  alle  med 
deres  særpræg. 

Efter  at  kirken  har  opnået  legal  status 
for  1  1  /2  år  siden  er  menigheden  vokset 
til  over  300  medlemmer,  hvoraf  næsten 
alle  er  aktive.  De  er  organiseret  i  to  grene, 
med  en  tredie  på  vej.  De  nyomvendte, 


der  for  det  meste  er  unge  mennesker  eller 
familier,  har  stor  taknemlighed  og  er 
missionsivrige  der  gør  at  de  spreder 
evangeliet  på  en  effektiv  måde  gennem 
familielinjeme,  og  på  den  måde  finder 
vi  flere  mennesker,  siger  præsident  Hut- 


chings. 

Kun  få  medlemmer  boede  i  landet  da 
kirken  fik  legal  status  i  februar  1986. 
Det  var  den  12.  februar  og  den  dag  kom 
David  M.  Kennedy  som  er  en  særlig 
repræsentant  for  Det  Øverste  Præsidents- 
kab for  at  mødes  med  Madungu  Bula 
Niati,  kommunikationsminister,  tillige- 
med Oscar  W.  McConkie,  kirkens  ad- 
vokat med  hustru  og  præsident  Hut- 
chings. 

Indtil  præsident  Hutchings  ankom 
blev  møderne  holdt  hos  Michael  Bowcut 
ansat  ved  den  amerikanske  ambassade; 
men  efterhånden  som  gruppen  voksede 
måtte  man  finde  andre  lokaler,  bl.a.  en 
garage  som  ejedes  af  et  medlem:  Nkita 
Bungi  Mbuyi  (prøv  selv  at  udtale  det). 
Han  havde  været  missionær  i  England 
men  var  blevet  døbt  i  Belgien. 

Senere  købte  kirken  en  villa  som  blev 
ombygget  til  mødelokaler  i  september 
1986.  Til  det  første  møde  der  fandt  sted 
var  der  208  til  stede  i  mødesalen  hvor 
der  er  plads  til  200!  Så  det  varede  ikke 
længe  før  der  blev  dannet  en  ny  gren. 

Omkring  det  tidspunkt  sluttede  et 
andet  par  sig  til  præsidentparret.  Et  tredie 
par  kom  i  december  og  yderligere  to  i 
marts.  Endnu  6  par  ankom  i  juli. 

De  første  der  blev  døbt  i  Zaire  var 
Banza  jr.  og  Philippe  Muchioko,  sønner 
af  Banza  Muchioko  og  hans  hustru  der 
var  blevet  døbt  i  Schweitz  7  år  før. 

Præs.  Hutchings  havde  den  første  kon- 
takt da  de  var  på  indkøb  i  en  købmands- 
butik. Andre  blev  medlemmer  på  grund 
af  en  TV-udsendelse.  Andre  skrev  deres 
navne  ved  en  missionærstand  på  den 
internationale  udstilling  der  fandt  sted  på 
den  amerikanske  skole. 

»Fra  disse  første  kontakter  rakte  vi  ud 
til  andre  og  deres  venner  igen,  indtil  vi 
underviste  hele  tiden«,  siger  præsident 


KIRKENYT 


Hutchings.  »Men  omvendelse  til  kirken 
kræver  ofte  betydelige  ofre,  de  fleste 
mennesker  lever  og  opholder  sig  og  bor 
i  det  fri.  Sulten  står  altid  for  døren  og 
det  er  forbavsende  at  se  at  de  overhovedet 
finder  noget  at  spise.  Vi  har  opdaget  at 
de  fleste  spiser  kun  en  gang  om  dagen 
hvis  de  er  heldige,  og  vel  at  mærke  når 
de  har  nogen  i  familien  der  kan  arbejde.« 

Der  kom  en  mand  fra  Kinshasa  fra 
det  sydlige  Zaire  hvor  han  havde  hørt 
om  kirken  og  han  besøgte  præs.  og  søs. 
Hutchings  for  at  høre  lektierne.  Idet  han 
forblev  i  Kinshasa  sendte  han  besked  til 
sit  hjem  og  forklarede  om  evangeliet.  Til 
sidst  opgav  han  en  lederpost  på  en  skole 
og  bad  sin  hustru  gøre  det  samme  og 
familien  flyttede  så  til  Kinshasa.  »Jeg 
ønsker  ikke  at  være  hvor  kirken  ikke 
findes,«  sagde  han. 

En  anden  nyomvendt  sagde  (han  var 


den  første  der  blev  ordineret  til  ældste): 
»Jeg  har  planer  om  at  blive  embeds- 
mand, men  først  må  jeg  vide  noget  mere 
om  Jesus  Kristus.  Kan  du  finde  lidt  tid 
til  at  undervise  mig.« 

En  direktør  som  sluttede  sig  til  kirken 
havde  sin  første  kontakt  med  kirken  da 
præs.  Hutchings  købte  et  airconditions- 
anlæg  til  kirkebygningen.  Han  indbød 
bror  og  søster  Hutchings  til  at  komme 
i  sit  hjem  og  undervise  familien  der 
bestod  af  ham  selv,  hans  hustru  og  deres 
7  børn. 

»Vi  pressede  vore  mødeplaner  lidt  og 
fik  tid  til  dem,«  fortæller  søster  Hut- 
chings, »og  de  var  betaget.  Da  de  hørte 
om  visdomsordet  sagde  manden,  at  de 
ville  adlyde  den  lov  for  at  Herren  kunne 
velsigne  dem.  Og  jeg  husker  at  han  sagde 
til  sine  børn:  'Nå  børn,  forstår  I  hvad 
det  er  jeg  siger  og  er  det  i  orden  med 


jer?'  Og  børnene  var  enige.  Fra  den  dag 
af  har  der  ikke  været  noget  der  er  imod 
visdomsordet  i  det  hjem«. 

»Vi  har  bygget  det  op  på  en  sund 
basis,«  siger  præsident  Hutchings,  »Vi  har 
prøvet  at  lade  tilgangen  af  medlemmer 
holde  trit  med  opbygningen  af  lederskab. 
Jeg  kan  ikke  se  andet  end  fortsat  og  hurtig 
vækst,  fordi  befolkningen  er  så  åndeligt 
forberedt.  Det  vil  ikke  forbavse  mig  at 
der  bliver  organiseret  Zions  stave  her  i 
løbet  af  2-3  år.  Medlemmernes  higen  efter 
åndelige  ting  er  umættelig.  De  ikke  bare 
læser  Mormons  Bog,  de  studerer  den! 

Da  vi  blev  indsat  fik  vi  at  vide,  at 
Herrens  Ånd  havde  hvilet  over  denne 
verdensdel  i  mange  år.  Vi  fik  det  løfte 
at  vi  ville  være  i  stand  til  at  hjælpe  med 
at  løse  de  gamle  stammetradifioner,  og 
vi  kan  nu  se  hvor  profetiske  de  ord  var.« 
Church  News,  vol.  57,  nr  29. 


Ved  dette  møde  i  medlemmet  Nkita  Bungis  baghave  ses  til  venstre  præsident  R.  Bay  og  søster  Jean  C.  Hutchings,  Banza 
Michioko,  som  blev  omvendt  for  7  år  siden  i  Schweiz  samt  nogle  undersøgere. 


]^  KIRKENYT 

Chiles  befolkning  tager 
imod  evangeliet 

Medlemstallet  er  mere  end  fordoblet  på  6  år; 
Kirkens  fulde  program  virker  nu  i  598  enheder 


Chile,  der  strækker  sig  som  et 
snørrebånd  over  7500  km  langs 
en  kyststrækning  på  Andesbjer- 
genes  vestside,  har  taget  evangeliet  til  sit 
hjerte. 

I  de  sidste  10  år  har  kirkens  vækst 
i  Chile  indenfor  alle  områder  været  ud 
over  alle  grænser. 


Medlemstallet  er  mere  end  fordoblet 
i  de  sidste  6  år  og  kirkens  fulde  program 
virker  i  598  enheder  og  der  er  en  vitalitet 
der  lover  godt  for  de  kommende  år.  »Der 
er  noget  særligt  over  chilenerne,«  sagde 
ældste  J.  Thomas  Fyans,  De  halvfjers 
første  Kvorum.  Han  er  præsident  for 
Sydamerikas  sydlige  område.  »De  er 
meget  venlige,  ydmyge  og  åbne  overfor 
evangeliet«.  Befolkningen  i  det  gamle 
Mormons  Bogs  land,  skønt  skilt  fra 
historien  i  bogen  med  flere  århundreder, 
finder  at  evangeliet  lyder  sandt.  »De  har 
hørt  det  før,«  siger  ældste  Fyans. 

Væksten  i  Chile  er  bemærkelsesværdig 
når  man  tænker  på  at  de  første  missio- 
nærer kom  ind  i  landet  i  1958,  som  en 
del  af  den  argentinske  mission.  Da  Del- 
bert Palmer  blev  den  første  præsident 
over  den  chilenske  mission  i  1962  var 
der  200  medlemmer.  I  1987  anslås  det 
at  medlemstallet  vil  være  220.000.  I  en 
tre-årig  periode  fra  1983  til  1985  er  der 
alene  bygget  300  kirkebygninger  for  at 
imødekomme  behovet  fra  de  stadig  vok- 
sende menigheder. 

Landet  har  46  stave,  17  distrikter,  283 
ward  og  247  grene. 

Uddeling  og  salg  af  Mormons  Bog 
reflekterer  også  den  sunde  vækst  i  Chile. 
I  1982  blev  der  udleveret  14.109  bøger, 
i  1985  var  tallet  58.958  og  det  var  i 
1986  steget  til  98.435  bøger. 

»Vi  er  glade  for  vores  fremgang,«  siger 
Jeffrey  A.  Allred,  kirkens  forvaltnings- 
chef i  Chile.  Hans  kontor  er  beliggende 
i  Santiago  i  en  bygning  lige  over  for 
templet,  som  her  i  september  for  fire  år 
siden  blev  indviet.  To  missioner  Santiago 
syd  og  Santiago  nord  holder  til  i  kirkens 
bygning.  Andre  missioner  er  lokaliseret 
i  Vina  del  Mar,  Osorno  og  Conception. 

Den  styrke  der  findes  i  familierne  i 
Chile  vises  bedst  ved,  at  det  er  muligt 
at  udsende  mere  end  halvdelen  af  de 
missionærer  der  virker  i  Chile  til  at  bringe 


evangeliet  til  chilenerne.  60%  af  de  1000 
missionærer  der  arbejder  i  landet  er 
indfødte.  Endvidere  tjener  andre  missio- 
nærer fra  Chile  i  andre  dele  af  verden. 
Af  de  resterende  40%  missionærer  kom- 
mer 5%  fra  andre  latinamerikanske  lande 
og  35%  fra  Nordamerika. 

I  de  ward  hvor  flertallet  af  medlem- 
merne er  nyomvendte,  kniber  det  som- 
metider med  lederskab.  Men  ældste  Fy- 
ans siger  at  chilenerne  er  meget  mod- 
tagelige for  oplæring.  »Vi  har  lederskabs- 
programmer  i  alle  kirkens  organisationer 
og  de  lærer  meget  hurtigt«. 

På  den  måde  bliver  udfordringerne 
ofte  en  velsignelse  af  muligheder  for  at 
vokse. 

»Kirken  er  blevet  til  velsignelse  for 
dette  land  og  for  mange  medlemmer«, 
siger  Roberto  Alarcon  Navarette,  en 
omvendt  til  kirken  gennem  flere  år,  og 
han  tjener  nu  som  koordinator  for  se- 
minar og  institut-programmet  i  Chiles 
sydlige  område.  »Forhåbentlig  vfl  det 
fortsætte  med  at  vokse.  Jeg  opfordrer 
studenter  fra  Latinamerika  som  er  under 
uddannelse  i  USA  om  at  vende  tilbage 
til  deres  hjemland  for  at  hjælpe  med  til 
at  opbygge  riget  idet  de  benytter  deres 
ekspertise  indenfor  deres  område. 

De  må  komme  hjem  og  dele  deres 
vidnesbyrd  om  det  gengivne  evangelium. 
Jeg  er  sikker  på  at  profetierne  i  Mormons 
Bog  går  i  opfyldelse  i  Latinamerika«. 
Church  News,  vol  57, 
nr  26, 1987. 


